Tigillum Sororium

Tigillum Sororium delakoa egurrezko arku bat zen, Erromako Velia muinoaren hegaletan zegoena, eta bertan egiten ziren erruki-zeremoniak.

 Deskribapena 
Erromatar tradizioaren arabera, tigillum Sororium-a ("arrebaren atea edo habea") zurezko habe bat zen, bi haberen artean kokatua, Publius Horaciusen aitak eraikia,eta bide baten gainean zegoena, segurarki Via Sacra zena. Erromako Oratii (Horazioak) eta Alba Longako Curiattiien arteko gudaren amaieran, Publiok arreba hil zuen, eta herritarren batzarrak heriotza zigorra bertan behera utzi eta, besteak beste, habe hartatik pasarazi zuen garbikuntza edo ordain-erritua  betetzeko.Tito Livio, Ab Urbe condita libri, I, 48. Is quibusdam piacularibus sacrificiis factis quae deinde genti Horatiae tradita sunt, transmisso per viam tigillo, capite adoperto velut sub iugum misit iuvenem.  Izan ere, Erroman eraikitako lehen arkua izango litzateke.

Arkua Juno Sororia eta Jano Curiacioren aldareetatik gertu egongo zen.Dionisio Halikarnasokoa, Antichità romane, III, 7, 4 y 5. 

Soldadu erromatarrak egurrezko arku horren azpitik igarotzen ziren urtean behin, urriaren 1ean (Urriko kalendak) hau da, gerra denboraldiaren amaieran, purifikazio ekintza gisa.

Tito Liviok K. a. I. mendearen amaieran idatzi zuenez, Sororium tigilluma bere garairaino zutik mantendu zen Erroman.Liv. 1.26.

 Erreferentziak 

 Bibliografia 

 Tito Livio, Ab Urbe Condita, 1:26.
 CIL 6.32482 =  EDR080255 in: EAGLE, Electronic Archive of Greek and Latin epigraphy.
 “TIGILLUM SORORIUM”. Le Dictionnaire des Antiquités Grecques et Romaines de Daremberg et Saglio. Université Toulouse Jean Jaurès
 Wick, David (2022) “March, October, the Yoke and the Arch: A Study of Boundaries in Ancient Roman Belief”.  Ahens Journal of Mediterranean Studies, Volume 8, Issue 3, July 2022. 155-166 or. DOI: 10.30958/ajms.8-3-1
 L. Richardson, jr (1992) A New Topographical Dictionary of Ancient Rome. Baltimore eta London : The Johns Hopkins University Press. 207

 Kanpo ostekak 

 “Arco Tigillum Sororium”. Romano Imperio

Kategoria:Arkuak
Kategoria:Antzinako Erroma
Kategoria:Antzinako Erromako erlijioa